钦定古今图书集成/理学汇编/经籍典/第105卷 > 晋郭璞洞林 > 《小过之坤》
## 钦定古今图书集成/理学汇编/经籍典/第105卷 > 晋郭璞洞林 > 《小过之坤》

卜诣松滋，不吉。卜诣合淝，又不吉。卜诣阳泉，得《小过》。
之《坤☷☷》，《其林》曰：小过之《坤》卦不奇，虽有旺气
变阳离。

卜时立春，其气变入《坤》中气废。

初见勾陈被牵羁，暂过则可羁不宜。将见劫追事几
危，赖有龙德终无疵。

十二月龙德在艮，凡有月德终“无患。”

于是诸计皆不可，伴人悉散，乃独往阳泉。会寿春有
事，周馥反为阳泉群凶所迫，登时惶虑，卒无所至，乃
至庐江。其春三月，诸家住安丰者为贼所得，所谓“春
悲”也。松滋合淝，残夷，更相攻人，无有全者。

右皆卜避难之事。所谓“林” 者，自为韵语占决之辞也。